OpenLLM-France/wikimedia huggingface dataset:
# Tchumbulis

Els tchumbulis i els basa, tchumbulis són dos grups humans de Benín que parlen la llengua tchumbuli. Hi ha entre 2.500 i 8.400 persones d'ambos grups humans que parlen aquesta llengua. El codi ètnic dels basa, tchumbulis és NAB59j i el seu ID és 10699. El codi ètnic dels tchumbulis és NAB i el seu ID és 15313.

## Situació geogràfica i pobles veïns

Els tchumbulis viuen a les aldees d'Okounfo, Edaningbe i Gbeda als municipis de Savè i d'Ouèssè al departament de Collines de Benín.
Segons el mapa lingüístic de Benín el territori tchumbuli està situat al centre-est del país, no gaire lluny de la frontera amb Nigèria. Aquest limita amb el territori dels ede cabes al nord, est i sud i amb el territori que comparteixen els mbelimes i els maxis a l'oest.

## Basa Tchumbulis
### Religió

Tres quartes parts dels basa, tchumbulis creuen en religions africanes tradicionals i la quarta part restant són cristians. D'aquests últims, el 60% són catòlics, el 25% són protestants, el 13% són d'esglésies independents i el 2% es consideren altres cristians. Segons el joshuaproject, el 6% dels basa tchumbulis cristians segueixen el moviment evangèlic.

## Tchumbulis
### Religió

La meitat dels tchumbulis són cristians, el 30% creuen en religions tradicionals africanes i el 20% són musulmans. Tres quartes parts dels tchumbulis cristians són catòlics, el 12% pertanyen a esglésies independents, el 10% són protestants i el 3% es consideren altres cristians. El 5% dels tchumbulis cristians pertanyen al moviment evangèlic.

## Llengua

El tchumbuli nuclear i el cobecha són els dos dialectes del tchumbuli, la llengua materna dels tchumbulis i els basa, tchumbulis. Segons l'ethnologue aquesta llengua és la llengua dels grups humans tchumbulis i cobeches. Aquests també parlen l'ede cabe, el fon, el francès, el Maxi i el ioruba.

## Referències

* 1 2 3 4 5 «Tchumbuli. A language of Benin». ethnologue. [Consulta: 15 març 2015].
* 1 2 3 «Language. Tchumbuli». joshuaproject. [Consulta: 15 març 2015].
* ↑ «Basa, Tchumbuli in Benin. Ethnicity». joshuaproject. [Consulta: 15 març 2015].
* ↑ «Tchumbuli in Benin. Ethnicity». joshuaproject. [Consulta: 15 març 2015].
* ↑ «Mapa lingüístic de Benín. Els tchumbulis són el número 28». ethnologue. [Consulta: 16 març 2015].
* ↑ «Basa, Tchumbuli in Benin». joshuaproject. [Consulta: 16 març 2015].
* ↑ «Tchumbuli in Benin. Religion». joshuaproject. [Consulta: 16 març 2015].
# Lluita als Jocs Olímpics d'estiu de 1908 - lluita lliure masculina pes mitjà

Lluita als Jocs Olímpics d'estiu de 1908 :
| Lluita grecoromana |||
| Pes lleuger | homes |
| Pes mitjà | homes |
| Pes semipesant | homes |
| Pes pesant | homes |
| Lluita lliure |||
| Pes gall | homes |
| Pes ploma | homes |
| Pes lleuger | homes |
| Pes mitjà | homes |
| Pes pesant | homes |
| < 1904 1912 > |||
La prova del pes mitjà de lluita lliure fou una de les cinc de lluita lliure que es disputaren als Jocs Olímpics de Londres de 1908. Com la resta de proves de lluita sols hi podien participar homes. Els lluitadors que participaven en aquesta categoria havien de pesar fins a 73,0 quilograms. La competició es disputà el 21 i 22 de juliol i hi van prendre part 12 participants, en representació de 3 països.

## Medallistes

| Or | Plata | Bronze |
| Stanley Bacon (GBR) | George de Relwyskow (GBR) | Frederick Beck (GBR) |

### Classificació final

| Posició | Lluitador | País |
| 1 | Stanley Bacon | Regne Unit |
| 2 | George de Relwyskow | Regne Unit |
| 3 | Frederick Beck | Regne Unit |
| 4 | Carl Andersson | Suècia |
| 5 | Edgar Bacon | Regne Unit |
| 5 | Aubrey Coleman | Regne Unit |
| 5 | John Craige | Estats Units |
| 5 | Frederico Narganes | Estats Units |
| 9 | George Bradshaw | Regne Unit |
| 9 | Harry Challstorp | Suècia |
| 9 | Henry Chenery | Regne Unit |
| 9 | Arthur Wallis | Regne Unit |

### Quadre

| Vuitens de final | Vuitens de final | Quarts de final | Quarts de final | Semifinals | Semifinals | Final | Final |
| Stanley Bacon | T | | | | | | |
| Horace Chenery | | | | | | | |
| Horace Chenery | | Stanley Bacon | T | | | | |
| | | Aubrey Coleman | | | | | |
| Aubrey Coleman | T | Aubrey Coleman | | | | | |
| Arthur Wallis | | | | | | | |
| Arthur Wallis | | | | Stanley Bacon | T | | |
| | | | | Frederick Beck | | | |
| | | Frederick Beck | T | | | | |
| | | Fred Narganes | | | | | |
| | | | | | | Stanley Bacon | 2 |
| | | | | | | George de Relwyskow | 0 |
| George de Relwyskow | T | | | | | George de Relwyskow | 0 |
| Harry Challstorp | | | | | | | |
| Harry Challstorp | | George de Relwyskow | T | | | | |
| | | Edgar Bacon | | | | | |
| Edgar Bacon | T | Edgar Bacon | | | | | |
| George Bradshaw | | | | | | | |
| George Bradshaw | | | | George de Relwyskow | D | | |
| | | | | Carl Andersson | | Tercer lloc | Tercer lloc |
| | | Carl Andersson | D | | | Frederick Beck | F |
| | | John Craige | | | | Carl Andersson | |

## Notes

* ↑ Carl Andersson no es presentà al combat per la tercera posició com a protesta per la decisió de les semifinals

## Referències

* Cook, Theodore Andrea. The Fourth Olympiad, Being the Official Report. Londres: British Olympic Association, 1908.
* (anglès) International Olympic Committee
# (314) Rosalia

(314) Rosalia és un asteroide pertanyent al cinturó d'asteroides descobert l'1 de setembre de 1891 per Auguste Honoré Charlois des de l'observatori de Niça, França. Es desconeix la raó del nom.
Rosalia està situat a una distància mitjana de 3,153 ua del Sol, podent acostar-se fins a 2,595 ua. Té una excentricitat de 0,1771 i una inclinació orbital de 12,56°. Emplea 2045 dies a completar una òrbita al voltant del Sol.

## Vegeu també

* Llista d'asteroides (1-1000)

## Referències

* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 18 octubre 2023].
* 1 2 3 4 5 6 7 8 9 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 40. Editorial: Springer Science+Business Media. Llengua del terme, de l'obra o del nom: anglès.
* ↑ Springer. Dictionary of Minor Planet Names (en anglès). 5a edició, 2003. ISBN 3-540-00238-3.

## Enllaços externs

* «(314) Rosalia» (en anglès). Minor Planet Center.
# Federico Mena

Federico Mena Quintero és un programador mexicà. Ha passat gran part de la seva vida a Ciutat de Mèxic, però actualment viu a Municipi de Xalapa, Veracruz, amb la seva dona, Oralia. Va estudiar informàtica a la Universitat Nacional Autònoma de Mèxic. Allà va conèixer en Miguel de Icaza, amb qui va fundar el projecte GNOME. Va treballar a Red Hat als Estats Units i allà hi va escriure el canvas (un motor gràfic) de GNOME. També va mantenir l'editor gràfic GIMP durant un temps, i va ser un dels primers empleats de Ximian, ara propietat de Novell, on encara treballa.

## Referències

* ↑ http://conasol.utalca.cl/biografias/federico.html Arxivat 2007-04-30 a Wayback Machine. Autobiografia d'en Federico Mena
# Matriu (geologia)

La matriu d'una roca és la massa de material de gra més fi en la qual els grans més grossos, cristalls o clasts estan integrats.
La matriu d'una roca ígnia consta de cristalls de gra fi sovint microscòpics en la qual els cristalls més grossos (fenocristalls) estan integrats. Aquesta textura pòrfiritica indica un refredament en molts estadis del magma. Per exemple l'andesita porfirítica tindrà grans fenocristalls de plagioclasa en una matriu de gra fi. També a Àfrica del Sud els diamants sovint s'extreuen d'una matriu meteoritzada d la roca similar a l'argila anomenada kimberlita altrament dita "yellow ground".
La matriu de les roques sedimentàries és un material de gra més fi, com l'argila o el llim, en la qual s'integren grans més grossos o clasts. També es fa servir el nom de matriu per descriure la roca on s'integren els fòssils.

## Cimentacions

Tots els sediments al principi tenen una condició incoherent (per exemple les sorres, les argiles i les gaves, dipòsits de closques, etc.), i en aquest estat poden romandre per un període indefinit.
La pressió dels sediments nous sobre les masses de sota és aparentment la causa del canvi, però no és una de molt potent. És més eficient l'acció de l'aigua en percolació.
El material cimentant redipositat de forma comuna és calcari o silici. La pedra calcària, la qual és acumulació de closques, coralls, etc passa a compactar-se en roca ferma d'aquesta manera. La substància cimentant pot ser dipositada de forma regular en continuïtat cristal·lina sobre els grans originals. El canvi d'aragonita a calcita i de calcita a dolomita, per la formació de noves masses cristal·lines a l'interior de la roca, normalment també accelera les consolidacions. La sílice és menys soluble però també es diposita amb gran freqüència. Els materials argilacis es poden compactar per la mera pressió, com passa en el grafit i alguns altres minerals.

## Referències

* ↑ Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
Viccionari
# Meppel

Meppel és un municipi de la província de Drenthe, al nord-est dels Països Baixos. L'1 de gener del 2009 tenia 32.235 habitants repartits sobre una superfície de 56,98 km² (dels quals 1,34 km² corresponen a aigua).

## Centres de població

| Nucli | Població | Nucli | Població |
| Meppel | 27.841 | Broekhuizen | ? |
| Nijeveen | 2908 | De Kolk (parcialment) | ? |
| Kolderveen | 246 | Havelterberg (parcialment) | ? |
| Kolderveense Bovenboer | 150 | Nijentap | ? |
| Rogat | 120 | De Schiphorst | ? |
| Nijeveense Bovenboer | 131 | |

## Administració

El consistori actual, després de les eleccions municipals de 2007, és dirigit pel conservador Jan Westmaas. El consistori consta de 23 membres, compost per:
* Sterk Meppel, 7 escons
* Partit del Treball, (PvdA) 7 escons
* Crida Demòcrata Cristiana, (CDA) 3 escons
* Partit Popular per la Llibertat i la Democràcia, (VVD) 3 escons
* ChristenUnie, 2 escons
* GroenLinks, 1 escó

## Galeria d'imatges

* Torre de Meppel
* Plaça al centre de la ciutat
* Ajuntament

## Enllaços externs

* www.meppel.nl
# Melilitita

Les melilitites són roques ígnies, generalment extrusives i de color fosc. Són roques ultrabàsiques i alcalines que contenen principalment melilita (més del 90% modal), olivina i nefelina. Formen part del grup de les roques melilítiques. S'han descrit en diversos ambients volcànics entre els quals es troben Noruega i Austràlia; el volcà actiu Nyiragongo (República Democràtica del Congo) és conegut per les seves laves melilitítiques associades a altres laves ultra-alcalines.

## Referències

* ↑ «Melilitite» (en anglès). Mindat. [Consulta: 19 novembre 2017].
* ↑ «Diccionari de geologia». [Consulta: 19 novembre 2017].
* 1 2 «melilitite - Dictionary definition of melilitite | Encyclopedia.com: FREE online dictionary» (en anglès). [Consulta: 19 novembre 2017].
# Melike

Melike és el nom dels següents personatges:
Melike significa "reina" i s'utilitza com a nom de dona en turc. Persones amb el nom Melike inclouen:
* Melike Pekel - jugadora de futbol turca
* Melike Zobu - actriu turca
# Mercury Mystique

El Mercury Mystique va ser la versió venuda sota la marca de Mercury del Ford Contour els anys 1995-2000. El Mystique substitueix al Mercury Topaz. El Mystique va ser fabricat a les plantes de Kansas City (Missouri) i Cuautitlán, Mèxic. Igual que el Mondeo o el Ford Contour, usa la plataforma CDW27 de Ford Motor Company.

## Dades tècniques

* Mides del Mystique:
** Batalla (Wheelbase): 2,705 m (106.5 in)
** Llargada (Length): 4,695 m (184.8 in)
** Amplada (Width): 1,755 m (69.1 in)
** Alçada (Height): 1,384 m (54.5 in)
A diferència del Mercury Topaz, el Mystique només s'oferia en una versió sedan de 4 portes. Podia optar-se per una transmissió manual de 5 velocitats MTX-75 i una automàtica de 4 velocitats CD4E eren les opcions, i mecànicament s'oferien les següents opcions:
* 2.0 Motor Zetec de 125 cv
* 2.5 Duratec 25 de 170 cv.

## L'error de Mercury

Un servei post-compra dolent, diferents problemes mecàniques i els pocs anys que ha estat a la venda han justificat que se'l consideri com l'error de Mercury "the Mercury Mistake". El motor Duratec 25 V6 era menys fiable que el Zetec de 4 cilindres i la caixa automàtica és força problemàtica quan el vehicle arriba als 10 anys.
L'espai per les cames als seients posteriors era reduït, fins al punt que cotxes més petits com l'Honda Civic el superaven.
Però sens dubte el que va fer que el Mystique fos un fracàs va ser que la mida era molt pròxima al Mercury Tracer i el preu massa pròxim al del Mercury Sable.

## Substitut

No va tenir substitut el Mystique, a diferència del Contour que va ser substituït pel Ford Focus. A Canadà i a Mèxic va ser substituït pel Ford Focus, ja que la marca Mercury va deixar-se de comercialitzar. En realitat, no serà fins al Mercury Millan quan realment pot dir-se que apareix un substitut del Mystique.
Competidors del Mercury Mystique eren el Chrysler Cirrus, Buick Skylark i Honda Accord.

## Enllaços externs

* http://consumerguideauto.howstuffworks.com/1995-to-2000-mercury-mystique.htm Arxivat 2008-09-14 a Wayback Machine. (en anglès)
* http://wiki.answers.com/Q/FAQ/645 (en anglès)

## Referències

* ↑ «Test Drive: 2000 Ford Focus - Autos.ca».
# María Ólafsdóttir

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
María Ólafsdóttir, també coneguda com a Maria Olafs, és una cantant i actriu islandesa coneguda per haver representat el seu país al Festival d'Eurovisió l'any 2015 amb la cançó Unbroken. Nascuda el 21 de març de 1993 a Blönduós (Islàndia) va guanyar el "Söngvakeppni Sjónvarpsins" en el qual fou escollida per representar el seu país. Als 11 anys va començar a actuar en obres teatrals tant amateurs com professionals. Entre les obres més destacades que ha representat hi ha The Message Pouch.

## Referències

* ↑ http://www.eurovision-spain.com/iphp/pais_historia.php?numero=1459
# Tossal del Mas de Nadal

El Tossal del Mas de Nadal és una muntanya de 526 metres que es troba al municipi de Massoteres, a la comarca catalana de la Segarra.
Al cim podem trobar-hi un vèrtex geodèsic (referència 269105001).
Aquest cim està inclòs al llistat dels 100 cims de la FEEC

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Torrassa de Sant Joanet

La Torrassa de Sant Joanet, és l'únic que queda en peu de l'antic Palau del Marquès de Bèlgida, trobant-se actualment adossat per dos dels seus costats a habitatges particulars. Està situat a la plaça Major del municipi valencià de Sant Joanet, a la comarca de la Ribera Alta. Està catalogat com a Bé d'interès cultural amb el codi identificatiu 46.20.222-002, no tenint fins al moment ni anotació ministerial ni expedient.

## Descripció historicoartística

San Joanet era una antiga alqueria islàmica, que va pertànyer al llarg del temps i de forma successiva a: Arnau Ferrer, al senyoriu de Benitandús, al marquesat de Bèlgida i als Montpalau (al Llibre del Repartiment apareixen donacions fetes per Jaume I d'Aragó, de terres d'Ènova). Va ser lloc de moriscos, el que va ocasionar que, com en molts altres llocs de la zona, quedés deshabitat després de ser expulsat en 1609, costant molt la seva recuperació demogràfica.
El Palau del Marquesat va ser construït pels Bèlgida quan ostentaven el senyoriu, durant el segle xvi. Del palau quasi no queda res. L'oratori va passar a convertir-se en l'església parroquial (sofrint grans transformacions, està dedicat a Sant Joan Baptista, té planta irregular, amb tres capelles al costat de l'Evangeli, una altra capella i porta lateral al de l'Epístola, a la dreta entrant, l'altar major, i a l'esquerra l'esmentada tribuna senyorial, del Marquès de Bèlgida), i la torre (que en realitat és d'origen musulmà i es va aprofitar per construir el palau), va quedar tancada entre habitatges particulars.
És una torre de planta quadrangular i construïda en carreu, i es troba molt modificada, tant per les reformes que es van dur a terme al llarg de la seva història, com per patir les conseqüències d'un fort terratrèmol que, entre altres danys, esmotxà la seva part superior, conservant un aspecte molt diferent de l'original. A la part alta de la Torre es diu que hi havia encastada una làpida romana, que contenia un inscripció sepulcral romana, que va publicar Jaume Villanueva en el seu "Viage literario á las iglesias de España", a 1821, i que havia d'haver trobat entre fonamentacions antigues de l'Ènova; però un dels posseïdors de l'edifici, va decidir treure-la d'allí, per considerar impròpia.

## Referències

* ↑ «Inventari General del Patrimoni Cultural Valencià».
* ↑ «Secció 1a. Béns d'interés cultural - Patrimonio Cultural y Museos - Generalitat Valenciana». [Consulta: 30 març 2023].
* 1 2 3 «Ayuntamiento de Sant Joanet - Web Oficial.», 10-11-2010. Arxivat de l'original el 2010-11-10. [Consulta: 30 març 2023].
# Lebach

Lebach és una ciutat i municipi del districte de Saarlouis a l'estat federat alemany de Saarland. Està situada aproximadament A 15 km al nord-est de Saarlouis i a 20 km al nord de Saarbrücken.

## Persones notables

* Nadine Schön (1983), política

## Enllaços externs

* Pàgina oficial
# Teresa Hurtado de Ory

Teresa Hurtado de Ory (Sevilla, Andalusia, Espanya, 6 de maig de 1983) és una actriu espanyola.

## Biografia

Va estudiar el Batxillerat artístic. En 2003 va començar els seus estudis a l'Escola Superior d'Art Dramàtic de Sevilla. En finalitzar el curs va ser seleccionada en un càsting per protagonitzar Astronautas, de Santiago Amodeo, per la qual va ser nominada com a Millor actriu revelació en els premis Goya 2004, la qual cosa la va donar a conèixer i va impulsar la seva carrera en cinema i televisió.
Posteriorment es trasllada a Madrid per continuar els seus estudis d'interpretació a l'escola de Juan Carlos Corazza (2003-2007).

## Filmografia
### Cinema

* Marisol, la película (2009) - com Marisol (etapa adulta) - (Telefilme)
* Pagafantas (2008) - com a intent per lligar
* No em demanis que et faci un petó perquè te'l faré (2008) - com Helena
* Las 13 rosas (2007) - com Victoria
* Deu ser que ningú és perfecte (2006) - com Patricia
* Calles de fego (2006) - (Telefilm)
* Astronautas (2003) - com Laura

### Curtmetratges

* En la propera parada (2011), de Luis Francisco Pérez
* Meine Liebe (2011), de Ricardo Steimberg i Laura Pousa
* Horòscop (2008), de Miguel A. Carmona
* Identitat (2007), de César Vallejo i José Fernández
* Coolness (2004), de Daniel Rebner

### Sèries de televisió

* Hospital Valle Norte (2019) - Marta
* El Caso: Crónica de sucesos (2016) - com Paloma García
* La dama vetllada (2015) - com Carlota
* Cega a cites (2014) - com Lucía González.
* Bandolera (2012) - com Clara Campos.
* La Señora (2010) - com Visitación (germana d'Encarna).
* Cuenta atrás (2007-08) - com Rocío.

### Teatre

* La función por hacer (2010) de Miguel del Arco i Aitor Tejada. Gira nacional.
* Las cuñadas (2008) de Michael Trembley, dirigida per Natalia Menéndez. Teatre Español de Madrid.

## Premis i nominacions

| Any | Certamen | Categoria | Sèrie-Pel·lícula-Obra | Resultat |
| 2005 | Premis Goya | Millor actriu revelació | Astronautas | Nominada |
| 2004 | Medalles del Cercle d'Escriptors Cinematogràfics | Premio Revelació | Astronautas | Nominada |
| 2004 | Festival de Primavera de Lorca | Premi Paco Rabal a la Millor actriu | Astronautas | Guanyadora |
| 2014 | Premis de la Unión de Actores | Millor actriu protagonista de televisió | Ciega a citas | Nominada |
# Fàrsovski

Fàrskovski - Фарсовский (rus) - és un khútor del raion de Guiaguínskaia, a la República d'Adiguèsia, a Rússia. És a la vora dreta del riu Fars, afluent del riu Labà, de la conca hidrogràfica del Kuban, a 28,5 km al sud-est de Guiaguínskaia i a 25 km a l'est de Maikop, la capital de la república. Pertany al municipi de Serguíevskoie.
# 1531
## Esdeveniments

* Mecklemburg - El duc Albert VII de Mecklemburg encarrega la construcció del primer tram del canal Viechelnschen Fahrt
* Gran terratrèmol a Lisboa
* Fundació de Puebla de los Ángeles.
* 9 de desembre - Tepeyac (Nova Espanya)ː primera aparició mariana de Nostra Senyora de Guadalupe a Juan Diego Cuauhtlatoatzin (segons la tradició catòlica).

## Naixements

* 1 de maig - Valldemossa (Mallorca): neix santa Catalina Thomàs (m. 1574).

## Referències

* ↑ (anglès) Luiz A. Mendes-Víctor, Carlos Sousa Oliveira, Joao Azevedo, The 1755 Lisbon earthquake: revisited, p.25
* ↑ (anglès) David Marley, Historic cities of the Americas: an illustrated encyclopedia, p.288
* ↑ Chiron, Yves. Enquête sur les apparitions de la Vierge (en francès). Perrin-Mame, 2008, p. 100-101. ISBN 978-2262-028329.
* ↑ Yuste, Belén; Rivas-Caballero, Sonnia L. «Santa Catalina Tomás». Real Academia de la Historia. [Consulta: 16 febrer 2022].
# Ferokh

Ferokh (ciutat Afortunada o Paramukka) és un poble de Kerala únicament destacat perquè el 1789 fou designat per Tipu Sultan de Mysore com a nova capital de la regió de Malabar, posició de la que va gaudir en teoria, un any. El 1790 fou ocupada pels britànics.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Punk metal

El punk metal (també conegut com a "metalpunk") és un terme general utilitzat per descriure la música que fusiona elements del heavy metal amb punk rock. Sovint la fusió implica gèneres com el metal extrem i/o el hardcore punk. Alguns gèneres i/o subgèneres de fusió són:
* Crossover thrash
* Crust punk
* D-beat
* Deathcore
* Deathgrind
* Grindcore
* Grunge
* Hatecore
* Holy terror
* Melodic metalcore
* Mathcore
* Metalcore
* Metallic hardcore
* NWOBHM
* Powerviolence
* Sludge metal
* Speed metal
* Thrash metal

## Referències

* ↑ «Darkthrone Ready To Cut New Track 'Hiking Metal Punx' Later This Month». ultimate-guitar.com, 23-10-2008. [Consulta: 8 gener 2008]. «There's much more punk on "The Cult Is Alive" (2006), and this one has more heavy metal in it...Also, many of our non symphonic riffs have a punk vibe to them. We are metalpunk; it's a small genre, but important none the less.»